Povjerenstvo za provedbu Javnog natječaja objavljenog u „Narodnim novinama“ broj 118, od 16. listopada 2026., za zapošljavanje na neodređeno vrijeme i određeno vrijeme do povratka privremeno odsutnih zaposlenika/ica u Podružnici Šibenik Veteranskog centra,
Ulica Solina 3, Šibenik


POZIVA KANDIDATE/KINJE NA PISANU PROVJERU I RAZGOVOR (INTERVJU)

Osobe koje nisu podnijele pravovremenu ili potpunu prijavu ili ne ispunjavaju formalne uvjete iz Javnog natječaja ne smatraju se kandidatima/kinjama prijavljenim na Javni natječaj o čemu im je ili će biti dostavljena pisana obavijest te se na njih ovaj poziv ne odnosi.



DATUM I MJESTO ODRŽAVANJA PISANE PROVJERE I RAZGOVORA (INTERVJUA)

	
Pisana provjera će biti održana u četvrtak 19. studenoga 2026.,
s početkom u 11:00 sati, u prostorijama Veteranskog centra u Podružnici Šibenik, Ulica Solina 3, Šibenik,
a razgovor (intervju) s dva kandidata s najviše bodova s pisane provjere će biti održan idućeg dana, u petak 20. studenoga 2026., na istom mjestu počevši od 9:00 sati, o čemu će kandidati/kinje biti pravovremeno obaviješteni, sve za radna mjesta:

· Za zapošljavanje na neodređeno vrijeme za radna mjesta u Podružnici Šibenik Veteranskog centra s mjestom rada u Šibeniku:

1. stručni radnik u sustavu socijalne zaštite 2 – jedan zaposlenik/ica na radnom mjestu pod rednim brojem 25. članka 14. stavka 1. Pravilnika,

2. savjetnik – jedan zaposlenik/ica na radnom mjestu pod rednim brojem 27. članka 14. stavka 1. Pravilnika

· Za zapošljavanje na određeno vrijeme do povratka privremeno odsutnih zaposlenika/ica za radna mjesta u Podružnici Šibenik Veteranskog centra s mjestom rada u Šibeniku:

4. medicinska sestra/medicinski tehničar/zdravstveni radnik u primarnoj zdravstvenoj zaštiti, poliklinikama i javnom zdravstvu 3 – dva zaposlenika/ice na radnom mjestu pod rednim brojem 33. članka 14. stavka 1. Pravilnika.



	Molimo kandidate/kinje da dođu 10-ak minuta ranije.





PRAVILA PISANE PROVJERE


1. Po dolasku na pisanu provjeru od kandidata/kinja će biti zatraženo predočavanje osobne iskaznice radi utvrđivanja identiteta.
Kandidati/kinje koji/e zakasne na termin određen za pisanu provjeru neće moći pristupiti istoj.

2. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane Javnim natječajem kao i osobe za koje se utvrdi da nisu podnijele prijavu na Javni natječaj za radno mjesto za koje se provodi pisana provjera, ne mogu pristupiti istoj.

3. Nakon utvrđivanja identiteta i svojstva kandidata/kinja isti/e će biti upućeni/e u prostoriju u kojoj će biti provedena pisana provjera. Za vrijeme pisane provjere nije dopušteno:
· koristiti se bilo kakvom literaturom odnosno bilješkama;
· koristiti pametni telefon ili druga komunikacijska sredstva;
· napuštati prostoriju u kojoj se provodi pisana provjera;
· razgovarati s ostalim kandidatima/kinjama niti na drugi način ometati koncentraciju kandidata/kinja.


Ukoliko kandidat/kinja prekrši pravila pisane provjere bit će udaljen/a s iste, a njegova/njezina pisana provjera neće biti priznata niti će biti ocijenjena.

Za vrijeme boravka u prostorijama u kojima se provodi pisana provjera kandidati/kinje su dužni/e poštivati kućni red i postupati prema uputama Povjerenstva za provedbu Javnog natječaja i drugih  službenih osoba. U slučaju kršenja kućnog reda i nepridržavanja uputa Povjerenstva za provedbu Javnog natječaja i drugih službenih osoba kandidati/kinje će biti upozoreni/e na primjeren način, a ako se i dalje nastave  neprimjereno ponašati bit će udaljeni/e s pisane provjere te će se smatrati da su odustali/e od iste.

